भोली से अपहृत किशोरी लौटी
अपहरण की गई नाबालिग बिहार में मिली
भीलवाड़ा | भोलीगांव के पास करीब एक सप्ताह पूर्व अपहृत किशोरी रविवार को लौट आई। गत दिनों किशोरी के घर नहीं पहुंचने पर उसके परिजनों ने मंगरोप थाने में अपहरण की रिपोर्ट दर्ज कराई थी। थानाधिकारी यशदीप भल्ला ने बताया कि रविवार को किशोरी लौट आई। पूछताछ में उसने बताया कि मां से झगड़ा होने के कारण वह अंकल के पास चली गई थी। विदित रहे कि भोली गांव की किशोरी 16 दिसंबर को गांव के पास ही एक फैक्ट्री में मजदूरी करने गई, जो अगले दिन घर नहीं लौटी तो परिजनों ने उसकी तलाश शुरू कर दी। इसके बावजूद उसका पता नहीं चलने पर परिजनों ने मंगरोप थाने में अपहरण की रिपोर्ट दी। पुलिस अपहरण का मामला दर्ज कर उसकी तलाश कर रही थी कि रविवार किशोरी लौट आई।
बनेड़ा| कस्बेसे गत दिनों एक नाबालिग लड़की के अपहरण कर भगाने का मामला दर्ज हुआ। जांच में पुलिस ने लड़की को मुजफरपुर बिहार से बरामद किया। साथ ही लड़की के अपहरण के मामले में एक युवक को गिरफ्तार किया। थाना प्रभारी राजेन्द्र सिंह ने बताया कि अपहरण की गई नाबालिग लड़की को मुजफ्फरपुर से बरामद करने के साथ ही अपहरण के मामले में बरियारपुर जिला मुजफ्फरपुर (बिहार) के रहने वाले राजू उर्फ बबलू को गिरफ्तार कर यहां लाई। उसे रविवार को न्यायिक मजिस्ट्रेट के सामने पेश किया, जहां से आरोपी को जेल भेज दिया।
hne_Deva hin_Deva hin_Deva hin_Deva